|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| "MacArthur Park"Richard Harris |
| --- |
| Singlen "MacArthur Park" kansikuva |
| Singlen tiedot |
|  Albumilta | *A Tramp Shining* |
|  Julkaistu | 1968 |
|  Tuottaja(t) | Jimmy Webb |
|  Kesto | 07.20 |
|  Levy-yhtiö | Dunhill |
| Listasijoitukset |
| 2. (Billboard Hot 100) |

| "MacArthur Park"Donna Summer |
| --- |
| Singlen "MacArthur Park" kansikuva |
| Singlen tiedot |
|  Albumilta | *Live and More* |
|  Julkaistu | 1978 |
|  Tuottaja(t) | Giorgio Moroder, Pete Bellotte |
|  Tyylilaji | disco, pop, soul, R&B |
|  Levy-yhtiö | Casablanca |
| Listasijoitukset |
| 1. (Billboard Hot 100) |

 |

**MacArthur Park** on Jimmy Webbin säveltämä ja sanoittama kappale, joka julkaistiin Richard Harrisin esittämänä vuonna 1968. Kappale on nimetty Los Angelesissa Yhdysvalloissa sijaitsevan MacArthur Park -nimisen puiston mukaan.

Kappaleen alkuperäislevytys sijoittui Billboard Hot 100 -listan toiselle sijalle ja vuonna 1978 julkaistu Donna Summerin versio saavutti ensimmäisen sijan.

Rakenne
-------

Kappale koostuu neljästä osiosta. Ensimmäinen osio alkaa sanoilla "Spring was never waiting for us girl", ja se kestää noin 2,5 minuuttia. Toinen osio alkaa sanoin "There will be another song for me", ja kappale hidastuu ja muuttuu hiljaisemmaksi. Kolmas osio on puolitoista minuuttia kestävä nopeatempoinen instrumentaaliosio, joka alkaa, kun kappaletta on kulunut hieman alle viisi minuuttia. Viimeinen osa on minuutin kestoinen osa, joka on melko samanlainen kuin ensimmäinen osa, mutta rakenne on hieman erilainen ja tempo on hitaampi. Erona on muun muassa se, että "MacArthur's Park is melting" -kohta alkaa tällä kertaa F:llä eikä C:llä, kuten alussa.

Richard Harrisin versio
-----------------------

Kappaleen alkuperäislevyttäjä on näyttelijä-laulaja Richard Harris *A Tramp Shining* -albumillaan vuonna 1968. Harrisin versio palkittiin Grammy-palkinnolla samana vuonna.

Harrisin version kokonaiskesto on noin 7 minuuttia 20 sekuntia.

Cover-versiot
-------------

Kappaleen muista versioista tunnetuin lienee Donna Summerin discoversio vuodelta 1978. Countrymuusikko Waylon Jennings esitti kappaleen The Kimberlys -yhtyeen kanssa, ja he saivat versiostaan Grammy-palkinnon vuonna 1970. Jennings levytti kappaleen myös toisen kerran, albumilleen *Are You Ready for the Country* (1976).

Nimekkäisiin esittäjiin lukeutuvat edellisten lisäksi Frank Sinatra, The Fifth Dimension, Andy Williams, Hugo Montenegro, The Queers, Glen Campbell, Maynard Ferguson, Beggars Opera, Stan Kenton, Sammy Davis Jr. Justin Hayward, Four Tops, Vic Damone ja Liza Minnelli. Näistä ainakin Sinatran versio on melko lyhyt, vain alle kolme minuuttia, sillä se alkaa "There will be another song for me" -kohdasta. 

Suomeksi kappaleen on tulkinnut Hectorin HEC-yhtye vuonna 1977 ilmestyneellä H.E.C.-albumillaan. Kappaleen suomenkielisen tekstin "Vanhan kirkon puisto" on kirjoittanut Hector.

Lähteet
-------

1. 1 2  "MacArthur Park" superseventies.com. Viitattu 31.1.2008.
2. ↑  Hakutulos kappaleelle MacArthur Park Suomen Äänitearkisto. Viitattu 31.1.2008. [vanhentunut linkki]

Aiheesta muualla
----------------

* MacArthur Park Suomen Äänitearkistossa[vanhentunut linkki]
* Vanhan kirkon puisto Suomen Äänitearkistossa[vanhentunut linkki]